# **DECIZIA ETAPEI DE ÎNCADRARE**

## Nr. 00 din 00.00.2018

Proiect

Ca urmare a solicitării de emitere a acordului de mediu adresate de **SOCIETATEA DE DISTRIBUȚIE A ENERGIEI ELECTRICE TRANSILVANIA NORD S.A. - SUCURSALA ZALĂU (S.D.E.E.)**, cu sediul în Str. B-dul Mihai Viteazul, Nr. 79, Zalău, Județul Sălaj, ,înregistrată la APM Salaj cu nr. 2968/23.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.06.2018, că proiectul: ***Modernizare racord 20 kV Rus sat,*** propus a fi amplasat în: comuna Rus, satul Rus, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 13, lit a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) Caracteristicile proiectului:

b1) mărimea proiectului:

Scopul lucrării este modernizarea racordului 20 kV Rus cu o lungime de 5,1 km. Se propune în lucrare schimbarea izolatoarelor de susținere tip ISNS-20 cu izolatoare de susținere compozite tip ICS. De asemenea izolatoarele de întindere ITFS-45 ceramice se vor schimba cu izolatoare compozite tip ICIS. În situația existentă legăturile predominante sunt legăturile de susținere și legăturile duble de susținere. Racordul 20 kV este alimentat din LEA 20 kV Râstoci ce pornește din stația 110/20 kV Jibou, având neutrul tratat prin bobina de compensare. Datorită duratei de viață mare a racordului și stării tehnice, precum și incidentelor apărute s-au propus lucrări de modernizare. La această semiaxă sunt racordate în momentul de față 6 posturi de transformare ce alimentaează localități ca: Rus, Șimișna, Fântânele.

***Lucrări propuse:***

* înlocuirea conductorului existent Ol-Al 3x50/8 mmp cu conductor cu aceeași secțiune de la stâlpul 386 până la STc 0618 Rus;
* înlocuirea separatorilor de racord SR:6079,6082,6134,SS 6078;
* înlocuire izolație existentă de tip ceramic cu izolație compozită, atât pentru izolatorii de susținere de tip ISNS-20 cât și pentru izolatorii de întindere tip ITFS-45 pe porțiune unde se schimbă conductorul;
* scoaterea stâlpilor 5, 6 din racord 20 kV Rus din proprietate privată în proprietate publică;
* înlocuirea separatorului de post tip STE cu separator orizontal tip STE3Pno cu CLP, 400A/50A cu 3 rânduri de izolatori compoziți si cu 2 mânete de acționare;
* se vor schimba stâlpi după cum urmează:
* Nr. 8 tip SE1 cu stâlp SC15014 (traversare drum județean);
* Nr. 9 tip SC 15014 cu stâlp Sc 15014 (se aduce în proprietate publică);
* Nr. 25 tip SC15015 deteriorat cu stâlp SC 15015;
* Nr. 41 tip SE1 cu stâlp special SE8 (traverare vale);
* Nr. 42 tip SE1 cu stâlp special SE8 (traversare vale);
* Nr. 43 tip SE 1 cu stâlp SC 15014 (stâlp de racord);
* Nr. 48 tip SE 1 cu stâlp SC15012 (stâlp de record);
* echiparea stâlpilor speciali cu console de beton existente cu piese de legătură SLC și SLV pentru executarea legăturilor de întindere cu izolatore compozite;
* defrișare vegetație în jurul stâlpilor;
* montarea legăturilor de întindere la stâlpii: 1, 5, 8, 9, 12, 13, 16, 17, 24, 25, 31, 35, 40, 41, 42, 43, 48.
* numerotarea și înscripționarea LEA 20 kV conform IPSSM;

b2) cumularea cu alte proiecte: nu este cazul;

b3) utilizarea resurselor naturale: nu este cazul;

b4) evacuarea apelor uzate: nu este cazul;

b5) producţia de deşeuri: conform Legii nr. 211/2011(r1) privind regimul deşeurilor, cu modificările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați; nu sunt necesare lucrări pentru organizarea de şantier;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Rus, satul Rus, jud. Sălaj.

c1) utilizarea existentă a terenului: conform certificatului de urbanism nr. 3/22.05.2018 emis de Comuna Rus, terenul este situat în intravilanul și extravilanul comunei Rus, conform planului de încadrare în zonă, plan de situație, domeniul public al comunei Rus.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

***Condiţiile de realizare a proiectului:***

1. Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
3. Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Respectarea prevederilor Ord. 119/2014, privind nivelul de zgomot.
6. Înterzicerea depozitării direct pe sol a deşeurilor sau a materialelor cu pericol de poluare.
7. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

În cadrul ședinței CAT din data de 25.06.2018 au fost solicitate următoarele acte/avize:

* notificare Apele Române;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizatii, Întocmit,

ing. Gizella Balint cons. Hajnalka Mate - György